2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ มีกำไรจาก
การโอนทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

การประกอบธุรกิจของบริษัท

บริษัทมีวัตถุประสงค์ เพื่อผลิตพรมออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศ ได้ดังนี้

  ------------------------ -------- ------- -------- ------- -------- -------
                           2548             2547             2546     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    302.46   56.40   224.54   42.96   272.17   66.22

  มูลค่าการจำหน่ายต่างประเทศ   233.78   43.60   298.14   57.04   138.83   33.78

  รวม                      536.24           522.68           411.00   
  ------------------------ -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1. พรมทอมือ (Hand Tufted Carpet)

2. พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern
Carpets)

  3. พรมทอจักรมีลวดลายในตัว

-   พรมทอจักรหน้ากว้าง (ม้วน)

-   พรมทอจักรหน้าแคบ (ตามแปลน)

  4. วัสดุรองพรม

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

(2) ตลาดและภาวะการแข่งขัน

ตลาดในประเทศ

ภาคอสังหาริมทรัพย์เริ่มชะลอตัวอันเนื่องมาจากผลกระทบจากราคาน้ำมันและอัตราดอกเบี้ยที่ปรับสูงขึ้น
ส่งผลให้ภาคการก่อสร้างในตลาดอาคารที่พักอาศัยและบ้านเดี่ยวลดน้อยลงจากปี 2547 ที่ผ่านมา
อย่างไรก็ดียอดขายในส่วนนี้ไม่ได้มีผลกระทบกับบริษัทฯมากนัก
เนื่องจากพฤติกรรมของผู้บริโภคได้เปลี่ยนมานิยมใช้พื้นไม้แทนการปูด้วยพรมเต็มพื้นที่
และใช้พรมผืนปูตามห้องรับแขกหรือในห้องนอนเป็นบางส่วน ดังนั้น
บริษัทฯจึงได้ทำการคิดค้นและพัฒนาเส้นใยใหม่ๆที่เพื่อให้สอดคล้องกับดีไซน์ที่ออกมาตอบสนองกับความต้องการของลูกค้าในกลุ่มนี้อย่างไม่หยุดนิ่ง

ในปี 2548 บริษัทฯได้รับผิดชอบในการดำเนินการผลิตและติดตั้งหลายโครงการด้วยกัน อาทิ
โรงแรมสนามบินสุวรรณภูมิ ,โรงแรมฮิลตันมิลเลเนียม และสยามพารากอน เป็นต้น

ตลาดโรงภาพยนตร์ยังคงเป็นกลุ่มลูกค้าหลักที่ที่ทำยอดขายได้อย่างต่อเนื่องทุกปี
ซึ่งบริษัทฯมีส่วนแบ่งทางการตลาดจากกลุ่มโรงภาพยนตร์เมเจอร์ซีเนเพล็กซ์ถึง 80%
โดยเฉพาะโครงการโรงภาพยนตร์เมเจอร์ ซีเนเพล็กซ์ สาขาสยามพารากอน และโครงการใหม่

ตลาดต่างประเทศ

ในปี 2005 บริษัทอุตสาหกรรมพรมไทย จำกัด (มหาชน) ได้ประสบผลสำเร็จมากในการขายสินค้า
High End เข้าสู่ตลาดต่างประเทศ โดยเฉพาะประเทศสหรัฐอเมริกา
ซึ่งตรงกับแผนการตลาดที่วางไว้ ถึงแม้งานโครงการจะน้อยลงกว่าปีที่ผ่านมา
สำหรับลูกค้าในตลาดต่างประเทศนี้ แต่สินค้าที่ขายได้ก็มีราคาที่สูง
ซึ่งส่งผลในทางบวกต่อผลกำไรโดยรวม, การขายสินค้า High End นี้
จะต้องมีความเชื่อมั่นจากผู้ซื้อในเรื่องของคุณภาพและซึ่งบริษัทฯสามารถตอบสนองความต้องการในส่วนนี้ได้ดี

เพื่อรองรับการขยายตัวของตลาดต่างประเทศ
บริษัทฯได้มีการลงทุนเพิ่มเติมเพื่อเพิ่มศักยภาพทางด้านของการออกแบบ
ซึ่งการลงทุนครั้งนี้จะสร้างโอกาสให้บริษัทฯได้รับการพิจารณาเพื่อเข้าติดตั้งพรมให้โครงการใหญ่ ๆ
อย่างต่อเนื่อง การเอาใจใส่ต่อการออกแบบผลิตภัณฑ์และการเอาใจใส่ต่อการบริการ
จะทำให้บริษัทฯอยู่ในระดับแนวหน้า สามารถต่อสู้กับคู่แข่งซึ่งเพิ่มขึ้นมาอย่างต่อเนื่องได้ดี
รวมถึงการทำการวิจัยมาอย่างต่อเนื่อง ทำให้บริษัทฯสามารถปรับเปลี่ยนกลยุทธ์ได้อย่างคล่องตัว
รองรับการผลิตพรมได้ทั้งโครงการใหญ่หรือพรมขนาดเล็ก

กระแสตอบรับต่อโครงการพัฒนา และปรับเปลี่ยนรูปโฉมของผลิตภัณฑ์ได้ประสบผลสำเร็จอย่างดี
สร้างความพึงพอใจให้กับลูกค้า และคงจะมีการซื้อสินค้าของบริษัทฯอย่างต่อเนื่อง
บริษัทฯได้มองเห็นชัดเจนขึ้นเกี่ยวกับตลาดที่น่าสนใจในต่างประเทศ
แนวโน้มที่จะค้าขายในเอเชียและสร้างกำไรต่อเนื่องมีน้อย เพราะการแข่งขันทางด้านราคา
การเบนเข็มความสนใจไปตลาดที่พัฒนาแล้ว
จึงเป็นช่องทางที่ชัดเจนเพื่อสร้างความก้าวหน้าให้บริษัทฯ

ลักษณะของลูกค้า

บริษัทฯแบ่งลักษณะของลูกค้าออกเป็น 3 ลักษณะ คือ

- ลูกค้ารายใหญ่ เช่น โรงแรม, ผู้รับเหมา และหน่วยงานราชการ

- ลูกค้ารายย่อย เช่น บ้าน, อาคารสำนักงานขนาดเล็ก

- ผู้จัดจำหน่ายทั้งในกรุงเทพฯและต่างจังหวัด

ความต้องการของตลาดตามฤดูกาล

บริษัทฯได้มีการวางแผนการขายอย่างต่อเนื่องตลอดทั้งปี อย่างไรก็ตามยอดขายในช่วงไตรมาสที่ 4
จะมีแนวโน้มที่สูงกว่าทุก ๆ ไตรมาส สืบเนื่องจากการที่โครงการใหญ่ ๆ เช่น โรงแรม,
อาคารพักอาศัย และเซอร์วิสอพาร์ทเม้นท์ ซึ่งโดยทั่วไปแล้ว จะมีการปรับปรุง
หรือเริ่มเปิดกิจการใหม่ในช่วงปลายปีข้ามมาถึงต้นปี ต้อนรับเทศกาลสำคัญใหญ่ ๆ เช่น
เทศกาลปีใหม่, คริสมาสต์ และตรุษจีน ส่งผลกระทบให้ยอดขายของไตรมาสที่ 1
น้อยกว่าไตรมาสอื่น ๆ ส่วนในตลาดต่างประเทศในช่วงเทศกาลสำคัญต่าง ๆ
ที่มีผลทำให้ผู้คนหยุดการทำงานยาว ๆ เช่น เทศกาลรามาดอน, คริสต์มาส,
ตรุษจีนและพักร้อนใหญ่ของชาวยุโรปในช่วงเดือนสิงหาคมด้วย
มีผลกระทบที่จะทำให้ยอดขายลดลงในช่วงนั้น เนื่องจากการหยุดการดำเนินการชั่วคราวของลูกค้า

การจำหน่ายและช่องทางการจำหน่าย

บริษัทฯ มุ่งเน้นนโยบายขายตรงกับเจ้าของโครงการ โดยให้ความสำคัญไปยังกลุ่มผู้ออกแบบ
โดยแบ่งทีมขายทั้งหมดออกเป็น 4 ทีม แยกได้คือ 3 ทีมสำหรับดูแลตลาดในกรุงเทพฯ และอีก 1
ทีมสำหรับดูแลตลาดต่างจังหวัด ซึ่งลูกค้าส่วนใหญ่เป็นกลุ่มโรงแรม เช่น เชียงใหม่, ภูเก็ต, พัทยา
และหัวหิน

สัดส่วนการขายในประเทศ

ขายตรง 90%

ขายผ่านผู้จัดจำหน่าย 10%

(3) การจัดหาผลิตภัณฑ์

การผลิต

โรงงานตั้งอยู่เลขที่ 97 หมู่ที่ 9 ถนนวิภาวดีรังสิต แขวงสีกัน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+----------------------------------+-------+-------+-------+--------+
| รายการ                           | จำนวน | 2548  | 2547  | 2546   |
|                                  | กะ    |       |       |        |
+----------------------------------+-------+-------+-------+--------+
| กำลังการผลิต                       |       | 54    | 54    | 50     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 150   | 150   | 150    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 216   | 216   | 200    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 100   | 100   | 100    |
+----------------------------------+-------+-------+-------+--------+
| พรมอัด (ปี 2546 = 8 เดือน)          | 1     | --    | --    | 413    |
+----------------------------------+-------+-------+-------+--------+
| รวมกำลังการผลิต                    |       | 520   | 520   | 913    |
+----------------------------------+-------+-------+-------+--------+
| ปริมาณการผลิตจริง                   |       | 46    | 54    | 35     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 70    | 60    | 77     |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 153   | 185   | 122    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 36    | 23    | 63     |
+----------------------------------+-------+-------+-------+--------+
| พรมอัด                            | 1     | --    | --    | 213    |
+----------------------------------+-------+-------+-------+--------+
| รวมปริมาณการผลิตจริง                |       | 305   | 322   | 510    |
+----------------------------------+-------+-------+-------+--------+
| ร้อยละของกำลังการผลิต               |       | 58.65 | 61.92 | 55.86  |
+----------------------------------+-------+-------+-------+--------+
| อัตราเพิ่ม(ลด)ของปริมาณการผลิต        |       | (5    | 8.42% | (1     |
|                                  |       | .28%) |       | 2.22%) |
+----------------------------------+-------+-------+-------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

  ---------------- ------------- ------------- ----------- -----------------
  วัตถุดิบ            ผู้จำหน่าย                     สัดส่วน %     ราคาเปลี่ยนแปลง

                   ต่างประเทศ     ในประเทศ      (นอก/ใน)    

  ไหมพรมขนแกะ      3             1             100/0       เพิ่มขึ้นเล็กน้อย

  ไหมพรมสังเคราะห์   1             2             60/40       ,,

  สารเคมีและสีย้อม    -             9             0/100       ,,

  ผ้าใยสังเคราะห์     1             1             50/50       ,,

  ผ้าใบ             1             2             30/70       ,,
  ---------------- ------------- ------------- ----------- -----------------

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4.แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Broad Tufting เป็นเครื่องทอที่มีกำลังการผลิตสูงควบคุมด้วยคอมพิวเตอร์ในการเลือกลาย
(Graphic Geometric Patterns) ทอพรมลวดลาย หน้ากว้าง

คอมพิวเตอร์ในการเลือกลาย (Graphic Geometric Patterns) ทอพรมลวดลาย หน้ากว้าง

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

8. แผนกสินค้าสำเร็จรูป (Finished Goods)
พรมเมื่อตรวจสอบแล้วจะถูกนำมาเก็บรักษาที่คลังสินค้าสำเร็จรูปเพื่อรอการส่งให้ลูกค้าต่อไป

  9.ผลกระทบต่อสิ่งแวดล้อม

ในฐานะที่บริษัทฯเป็นโรงงานอุตสาหกรรม
มีหน้าที่และความรับผิดชอบที่จะปฏิบัติตามมาตรการของรัฐบาลเพื่อป้องกันและรักษาไว้ซึ่งสภาพแวดล้อมของชุมชน
บริษัทฯได้มีความมุ่งมั่นที่จะมีการวิเคราะห์และบำบัดน้ำอย่างมีประสิทธิภาพ
เพื่อให้ตรงกับระเบียบของการประกอบธุรกิจตามกฎของกระทรวงอุตสาหกรรม
โดยมีเจ้าหน้าที่ที่รับผิดชอบกำกับดูแลในระบบสิ่งแวดล้อมเป็นพิษ
โดยมีการกำจัดส่วนที่เหลือจากการผลิตตามสถานที่ของราชการที่กำหนด

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -